**Vedtægter**

1. **Navn og hjemsted**
	1. Foreningens navn er XX.
	2. Foreningens hjemsted er XX.
2. **Formål**Foreningens formål er:
	1. at forkynde evangeliet blandt børn og unge i overensstemmelse med Adventistkirkens livssyn.
	2. at uddanne børn og unge til at leve et ansvarligt og nyttigt liv i tjeneste for andre.
	3. Foreningens formål ønskes opnået igennem et mangesidigt lokalt arbejde. Foreningen kan f.eks. forestå friluftsliv, fortællearbejde, musik og sociale arrangementer, udflugter, arbejde og religiøse møder.
3. **Medlemsforhold**
	1. Som medlemmer kan optages enhver, som loyalt vil arbejde for foreningens formål.
	2. Medlemskab af foreningen opnås ved skriftlig indmeldelse og træder i kraft ved betaling af kontingent.
	3. Foreningen er organiseret som en lokalforening af den landsdækkende Syvendedags Adventistkirkens Børne- Ungdom- og Spejderforening, SABUS.
4. **Økonomiske forhold**
	1. Foreningen er selvejende.
	2. Foreningens udgifter afholdes af medlemskontingenter samt af bidrag, den modtager i tilskud eller gave.
	3. Medlemskontingentets størrelse fastsættes af generalforsamlingen.
	4. Indbetalingsterminer og opkrævningsform fastsættes af bestyrelsen.
5. **Generalforsamlingen**
	1. Foreningen afholder ordinær generalforsamling én gang årligt for alle foreningens medlemmer. Generalforsamlingen afholdes i første kvartal af året.
	2. Adgang til generalforsamlingen har alle foreningens medlemmer, samt hvem
	bestyrelsen måtte indbyde.
	3. Ordinær generalforsamling indkaldes ved opslag ved foreningens lokaler og øvrige normale kommunikationskanaler, med mindst fire ugers varsel, samt med angivelse af dagsorden og indkomne forslag.
	4. Stemmeret har alle aktive medlemmer og støtte medlemmer, som ikke er i kontingentrestance.
	5. Hvert medlem har én stemme.
	6. Der kan kun stemmes ved personligt fremmøde.
	7. Beslutninger træffes ved simpelt stemmeflertal. Dog kræver vedtægtsændringer og foreningens opløsning kvalificeret majoritet, jf. punkt 12 og punkt 13.
	8. Dagsorden for den ordinære generalforsamling er:

- Valg af dirigent og referent
- Beretning om årets virksomhed
- Fremlæggelse og godkendelse af regnskab
- Fastsættelse af kontingenter
- Valg af revisor
- Valg af bestyrelse
- Valg af repræsentanter til SABUS’ repræsentantskab.
- Behandling af indkomne forslag
- Eventuelt

* 1. Ved generalforsamlingen afgøres foreningens anliggender.
	2. Ekstraordinær generalforsamling indkaldes så ofte bestyrelsen finder det nødvendigt eller når 1/3 af medlemmerne anmoder herom.
1. **Bestyrelsen**
	1. Foreningens bestyrelse varetager foreningens daglige drift.
	2. Bestyrelsen består af mindst 5 medlemmer. Lokalformanden eller andre som er udpeget af den lokale Adventistmenighed, er selvskrevet medlem af bestyrelsen. De øvrige vælges på den årlige generalforsamling. Genvalg kan finde sted. Bestyrelsen konstituerer sig selv ved sit første møde med formand, sekretær og kasserer. Formanden vælges iblandt de generalforsamlingsvalgte medlemmer af bestyrelsen.
	3. Beslutninger vedtages ved simpelt stemmeflertal.
	4. Bestyrelsen er valgt for 1 år ad gangen.
2. **Formand**
	1. Formanden eller formændene varetager den daglige praktiske ledelse af foreningen. Formanden vælges af den lokale Adventistkirkes menighed.
3. **Regnskab**
	1. Foreningens regnskabsår er kalenderåret.
	2. Foreningens regnskab varetages af den af bestyrelsen valgte kasserer og revideres af den af generalforsamlingen udpegede revisor.
4. **Tegning og hæftelse**
	1. Foreningen forpligtes ved sin underskrift af formand og kasserer. Bestyrelsen kan godkende at formand og kasserer kan råde over Dankort og Netbank til foreningens bankkonto.
	2. Der påhviler ikke foreningens medlemmer personlig hæftelse for foreningens forpligtigelser.
5. **Vedtægtsændringer**
	1. Forslag til vedtægtsændringer udsendes sammen med dagsordenen før generalforsamlingen. Ændringer afgøres med 2/3 af de fremmødtes stemmer.
6. **Opløsning**
	1. Foreningen kan kun opløses ved vedtagelse herom på en lovligt indkaldt generalforsamling eller på en ligeledes lovligt indkaldt ekstraordinær generalforsamling. Det skal ske med mindst 2/3 af de stemmeberettigede medlemmer er til stede. For at forslaget kan vedtages kræves, at mindst 3/4 af de afgivne stemmer er for en opløsning. Dette skal ske ved to på hinanden følgende generalforsamlinger med mindst tre ugers mellemrum. Opnås et sådant flertal på en generalforsamling, der ikke er beslutningsdygtig, indkaldes til en ny generalforsamling, hvor beslutningen kan træffes med ovennævnte stemmeflerhed, uanset hvilket antal stemmeberettigede medlemmer der er tilstede
	2. Ved opløsning tilfalder foreningens formue SABUS.

**Som vedtaget på generalforsamlingen den XX**

**Bestyrelsen for XX**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Formand**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kasserer**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**